Diari Oficial de la Generalitat Valenciana


Sumari del DOGV 3281, del 08-07-1998 (1998/5690)

ACORD de 17 de juny de 1998, de la Mesa Sectorial de Funció Pública i de la Comissió d'Interpretació, Vigilància i Estudi del II Conveni Col·lectiu en matèria de racionalització del sistema retributiu.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3281

Data del DOGV
:   08-07-1998

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   1998/5690


Data del document
:   17-06-1998

Organisme emissor
:   Conselleria d'Economia, Hisenda i Administració Pública

Tipus de document
:   Acord

Correcció d'errades

ACORD de 17 de juny de 1998, de la Mesa Sectorial de Funció Pública i de la Comissió d'Interpretació, Vigilància i Estudi del II Conveni Col·lectiu en matèria de racionalització del sistema retributiu. [1998/A5690]
  
En l'acord assolit en aquest mateix àmbit de negociació el dia 1 de juliol de 1997, sobre procediment de classificació de llocs de treball, elaboració de les corresponents relacions, racionalització del sistema retributiu i constitució de la comissió de condicions de treball (publicat en el Diari Oficial de la Generalitat Valenciana del dia 10 de juliol), es donà un primer pas en matèria de reordenació de les posicions retributives del personal al servei de l'administració del Consell amb nous criteris de major justícia i racionalitat, com a part important d'un objectiu més ampli d'aplicació de nous principis de classificació de llocs.
  
En el moment actual pareix convenient donar un pas més i completar aquella mesura, que es referia únicament als complements de destinació, amb unes altres que incidisquen també sobre els complements específics i que complete la consecució dels objectius marcats per als llocs bàsics de tots els grups de titulació, al mateix temps que s'emprenen noves mesures tendents a adequar i igualar les retribucions d'altres llocs a altres nivells de les estructures administratives, encara habituals en totes elles i amb denominació i funcions iguals, tot això amb la temporalització que normalment exigeix tot esforç pressupostari.
  
Per tot això, les parts acorden:
  
Primer
  
S'assignaran nous complements específics als llocs de treball que es detallen a continuació en la forma que s'indica, segons el grup de titulació a què estiguen adscrits.
  
Grup Complement Nou complement
  
de titulació específic actual específic
  
E E001 E003
  
 E002 E003
  
 E011 E013
  
D E001 E015
  
 E012 E015
  
 E013 E004
  
C E005 E009
  
 E006 E009
  
 E007 E009
  
 E016 E019
  
 E017 E019
  
B E006 E012
  
 E007 E012
  
 E008 E012
  
 E009 E012
  
 E010 E012
  
 E011 E012
  
 E018 E023
  
 E020 E023
  
 E021 E023
  
A E015 E024
  
 E016 E024
  
 E019 E024
  
 E030 E038
  
 E032 E038
  
 E034 E038
  
 E035 E038
  
 E036 E038
  
 E037 E038
  
En compliment del que preveu el present apartat, la Direcció General de Funció Pública dictarà les resolucions de classificació pertinents, que tindran efectes econòmics des del dia primer del mes següent al de la firma de l'acord.
  
Segon
  
Als llocs de treball actualment classificats com a subalterns supervisors se'ls assignarà el complement de destinació 12.
  
Tercer
  
Els llocs de treball actualment classificats com a caps de negociat o equivalents, a proveir pels grups C i D indistintament, amb nivell de complement de destinació 14, passaran a ser classificats amb complement de destinació 16; si tenen assignada una dedicació de 40 hores setmanals el seu complement específic serà el E022.
  
Quart
  
Els llocs de treball actualment classificats com a caps de secció o equivalents, amb nivell de complement de destinació 22, passaran a ser classificats amb complement de destinació 24; si tenen assignada una dedicació de 40 hores setmanals el seu complement específic serà el E042.
  
Cinqué
  
Els llocs de treball actualment classificats com a caps de negociat, amb nivell de complement de destinació 16, a proveir per personal del grup C i el titular del qual siga d'aquest grup, passaran a ser classificats com a caps d'unitat, a proveir per personal dels grups B i C indistintament, amb nivell de complement de destinació 18 i específic E026.
  
Sisé
  
Amb caràcter general, la jornada de treball dels llocs amb rang de direcció serà de 40 hores setmanal.
  
Seté
  
La Direcció General de Funció Pública procedirà a dictar les oportunes resolucions de classificació en compliment d'allò acordat en els apartats segon, tercer, quart i cinqué, que tindran efectes econòmics des del dia 1 de novembre de 1998.
  
Vuité
  
Les parts manifesten la seua intenció de continuar avançant en el procés de racionalització de les posicions retributives, prioritzant la revisió de les d'aquells col·lectius que no s'han vist afectats per les mesures de racionalització adoptades fins ara, així com d'aquells altres les característiques dels quals requerisquen l'actualització de la seua classificació retributiva. A aquest efecte, es duran a terme les oportunes negociacions en l'últim trimestre d'enguany.
  
Nové
  
El present acord es publicarà en el Diari Oficial de la Generalitat Valenciana.
  
València, 17 de juny de 1998
  
Per l'administració Per les organitzacions sindicals
  
 Mesa Sectorial de Funció Pública
  
José Luis Olivas Martínez UGT
  
Conseller d'Economia, Hisenda i Luis Lozano Mercadal
  
Administració Pública
  
José Emilio Cervera Cardona CEMSATSE
  
Sotssecretari per a la Modernit- Pedro Pagés Amorós
  
zació de lesAdministracions
  
Públiques
  
Fernando Cano Pérez
  
Director general de Funció Pública Comissió d'Interpretació, Vigilància
  
 i Estudi del Conveni Col·lectiu
  
Máximo Caturla Rubio Luis Lozano Mercadal
  
Director general de Pressupostos UGT